กลุ่มอสังหาฯ!เดือนพ.ค.ยอดเปิดตัว-จองซื้อสดใส ชู 6 หุ้นน่าเก็บ
กลุ่มอสังหาฯ!เดือนพ.ค.ยอดเปิดตัว-จองซื้อสดใส ชู6หุ้นเด่นน่าเก็บ
15 มิ.ย. 2560

บล.บัวหลวง ระบุในบทวิเคราะห์วันนี้(15 มิ.ย.) ว่า กลุ่มบ้านผลสำรวจของ AREA ในเดือน พ.ค. ยอดเปิดตัวเพิ่มขึ้น 79% เทียบเดือนก่อนหน้าเป็น 2.6 หมื่นล้านบาท และอัตราการจองซื้อปรับตัวเพิ่มขึ้นเป็น 36% (จาก 15% ในเดือน เม.ย.) ยืนยันมุมมองเชิงบวกของเราต่อกลุ่มนี้ และคาดกิจกรรมการเปิดตัวและการจองซื้อจะเพิ่มสูงขึ้นอีกในเดือน มิ.ย. คาด ANAN จะเปิดตัวหลายโครงการมูลค่า 2 หมื่นล้านบาท และ AP คาดเปิดตัว One wireless มูลค่า 6.4 พันล้านบาท ในเดือน ก.ค. มีความมั่นใจต่อทั้งกำไรและยอดจองซื้อในไตรมาส 2-3/60 นี้
แม้ราคาหุ้นจะปรับตัวขึ้นมาแล้ว 5% ตั้งแต่เราปรับน้ำหนักการลงทุนของกลุ่มขึ้นเมื่อ 8 มิ.ย. เราแนะนำให้นักลงทุน let profit run โดยมองอัพไซด์ยังคงมีอีกราว 10% valuation ปัจจุบันนับว่าไม่แพง หุ้นเทรดบน PE เพียง 8.5 เท่า ต่ำกว่าจุดสูงสุดในปี 2016 ที่ 9.7 เท่า และต่ำกว่าค่าเฉลี่ยในอดีตที่ 10.9 เท่า เลือก ANAN, AP, SPALI และ SIRI เป็น top pick และเลือก LPN และ PSH เป็น laggard plays  